মোহাম্মদ রফি
নওশাদের পিতার কাছ থেকে একটি সুপারিশ পত্র এনে মোহাম্মদ রফি তাঁকে দেখান।
১৯৪৪ সালে "পেহলে আপ" ছবিতে নওশাদের নির্দেশনায় রফি তার প্রথম গান হিসেবে ""হিন্দুস্তান কে হাম হে"" গান। ১৯৪৬ সালে দ্বৈত সঙ্গীতরূপে "আনমল ঘড়ি"তে গান রেকর্ড করেন। মোহাম্মদ রফি'র পূর্বে নওশাদের প্রিয় কণ্ঠশিল্পী ছিলেন উপমহাদেশের অন্যতম ও জনপ্রিয় কণ্ঠশিল্পী তালাত মাহমুদ। একদিন রেকর্ডিং চলাকালীন সময়ে তালাত মাহমুদকে ধুমপানরত অবস্থায় দেখতে পান নওশাদ। এতে তিনি তাঁর প্রতি ভীষণভাবে ক্ষিপ্ত হন ও রাগ করেন। ফলে "বৈজু বাওরা" ছবির সকল গানেই মোহাম্মদ রফিকে অন্তর্ভুক্ত করেন নওশাদ। নওশাদের সাহচর্য্যে রফি নিজেকে হিন্দী সিনেমার ভুবনে অপ্রতিদ্বন্দ্বী ও কিংবদন্তি নেপথ্য কণ্ঠশিল্পী হিসেবে প্রতিষ্ঠিত করেছিলেন। বৈজু বাওরা (১৯৫২) ছবির গান হিসেবে - "ও দুনিয়া কে রাখওয়ালে" এবং "মন তারপাত হরি দর্শন কো আজ" রফি'র কণ্ঠকে অবিসংবাদিত তারকা খ্যাতি এনে দেয়। নওশাদের দিক-নির্দেশনায় সর্বমোট ১৪৯টি সঙ্গীত পরিবেশন করেন রফি। তন্মধ্যে তার "সলো" বা একক সঙ্গীত ছিল ৮১টি।
আঁখি আলমগীর
আঁখি ১৯৮৪ সালে আমজাদ হোসেন পরিচালিত "ভাত দে" চলচ্চিত্রে কিশোরী জরি চরিত্রে অভিনয় করেন। এতে অভিনয়ের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। আঁখি প্রথম চলচ্চিত্রে প্লেব্যাক করেন "বিদ্রোহী বধূ" (১৯৯৪) চলচ্চিত্রে। তখন তিনি দ্বাদশ শ্রেণিতে পড়াশুনা করতেন। ১৯৯৬ সালে আঁখি আলাউদ্দিন আলীর সুরে "সত্যের মৃত্যু নেই" চলচ্চিত্রের গানে কণ্ঠ দেন। ১৯৯৭ সালে তার প্রথম গানের অ্যালবাম "প্রথম কলি" প্রকাশিত হয়। পরের বছর তার সাড়া জাগানো "বিষের কাঁটা" অ্যালবামটিও প্রকাশিত হয়। এই অ্যালবামের "বন্ধু আমার রসিয়া" ও "পিরীতি বিষের কাঁটা" গান দুটি শ্রোতাদের কাছে জনপ্রিয় হয়ে ওঠে।